Diari Oficial de la Generalitat Valenciana


Sumari del DOGV 3358, del 26-10-1998 (1998/8253)

RESOLUCIÓ de 14 de setembre de 1998, del conseller d'Obres Públiques, Urbanisme i Transports, per la qual s'aprova definitivament l'homologació i el Pla de Reforma Interior de les unitats d'execució UE-14 i UE-15 del sòl urbà de Benicàssim.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8253


Data del document
:   14-09-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 14 de setembre de 1998, del conseller d'Obres Públiques, Urbanisme i Transports, per la qual s'aprova definitivament l'homologació i el Pla de Reforma Interior de les unitats d'execució UE-14 i UE-15 del sòl urbà de Benicàssim. [1998/M8253]
  
Vist l'expedient relatiu al projecte d'homologació i Pla de Reforma Interior de les unitats d'execució 14 i 15 del Pla General de Benicàssim (Castelló), i del qual resulten els següents:
  
Antecedents de fet
  
Primer
  
El Pla de Reforma Interior, amb l'homologació adjunta, va ser exposat al públic per Decret d'Alcaldia de 8 d'octubre de 1997, això mitjançant la inserció d'anuncis en el periòdic Mediterráneo de 28 d'octubre de 1997, en el Butlletí Oficial de la Província número 130, de 30 d'octubre de 1997, i en el Diari Oficial de la Generalitat Valenciana número 3.109, de 28 d'octubre de 1997. Transcorregut el període d'informació al públic, durant el qual es formularen dues al·legacions, el Ple de l'Ajuntament aprovà provisionalment el document el 29 de gener de 1998.
  
Segon
  
La documentació remesa està composta pel projecte d'homologació i el Pla de Reforma Interior, formats ambdós per text escrit i plans.
  
Tercer
  
Amb data 26 de setembre de 1997 es va emetre informe previ pel director general d'Urbanisme i Ordenació Territorial de la Conselleria d'Obres Públiques, Urbanisme i Transports.
  
Quart
  
La Comissió Territorial d'Urbanisme de Castelló, reunida en sessió de 5 de març de 1998, informà favorablement el present expedient.
  
Cinqué
  
El Consell Jurídic Consultiu de la Comunitat Valenciana, en data 31 de juliol de 1998, acordà per unanimitat, que a pesar de no ser preceptiu, l'adopció del dictamen, la modificació proposada no vulnera l'ordenament jurídic aplicable.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a expedients d'homologació d'aquesta índole, que estan constituïdes pels articles 38 i següents per remissió de la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
Quant al fons de l'assumpte, l'objecte dels citats projectes és introduir un canvi, mitjançant un Pla de Reforma Interior, en l'ordenació detallada del sòl urbà de Benicàssim, dins de l'àmbit de les unitats d'execució 14 i 15 del sòl urbà. Els canvis consisteixen en el següent:
  
- Requalificar una illa qualificada de TER-3 i unir-la a la zona verda contigua, i s'inclou el vial que ara les separa, de manera que es conforma una zona verda de major importància.
  
- Ampliar una illa qualificada de TER-2, i s'inclou la zona verda contigua i el vial que les separa.
  
Junt amb el Pla de Reforma Interior es presenta l'homologació declarativa d'aquesta zona, en la qual s'identifiquen els elements que es consideren integrants de la xarxa primària.
  
Segons la memòria del pla, amb l'alteració es redueix l'aprofitament lucratiu en 384 m² de sostre i les zones verdes s'incrementen en 1.066 m².
  
Tercer
  
La disposició transitòria primera, apartat tercer, de la LRAU, estableix que l'aprovació de plans de reforma interior que modifiquen determinacions dels plans generals vigents a l'entrada en vigor d'aquesta llei requereix l'homologació del sector corresponent, que es podrà efectuar directament en aprovar els dits instruments, sempre que aquests continguen els documents específics i les determinacions necessàries amb aquest fi. En el cas que tractem, el nou PRI implica la necessitat d'introduir canvis en les determinacions del Pla General, la qual cosa condueix a la necessitat de tramitar conjuntament l'homologació del sector.
  
El projecte d'homologació inclou un àmbit territorial comprés per l'avinguda del Ferrocarril, el carrer de la Cort, el carrer de Violant Calduch i el carrer prolongació del carrer de Colòmbia i el carrer del Doctor Comín. L'homologació es planteja amb el caràcter de merament declarativa, per la qual cosa es limita a identificar, dins del seu àmbit, les parts del pla que constitueixen l'ordenació estructural, per a diferenciar-la de les que, per contra, es consideraran com d'ordenació detallada. L'homologació s'efectua per a fer viable, amb aquesta, l'aprovació d'un Pla de Reforma Interior que altere les determinacions del Pla General.
  
En síntesi, dins de l'àmbit homologat s'inclouen com a xarxa primària una sèrie de vials, la xarxa d'aigües pluvials i la canonada d'impulsió d'aigües residuals. Tenint en compte el caràcter declaratiu de l'homologació, en atenció a allò que s'ha establit en l'article 40 de la LRAU, no s'observen obstacles a l'aprovació del projecte. En efecte, el projecte d'homologació conté les determinacions exigibles que es deriven de la disposició transitòria primera de la LRAU; a més, el projecte s'ajusta també a les directrius de la Instrucció de Planejament 1/1996, de 23 de gener, aprovada per l'Ordre del conseller d'Obres Públiques, Urbanisme i Transports de 29 de març de 1996.
  
Quart
  
Junt amb l'homologació es remet també el Pla de Reforma Interior que altera l'ordenació detallada del Pla General.
  
Els canvis que s'introdueixen en l'ordenació detallada impliquen una diferent qualificació o ús urbanístic de zones verdes o espais lliures. En concret, un dels objectius directes de la nova ordenació prevista en el Pla de Reforma Interior és la desqualificació d'una parcel·la destinada a zona verda, que passarà a tenir un ús terciari. Això suposa que seran necessaris determinats tràmits específics:
  
- De conformitat amb l'article 55.4 de la LRAU, es requereix informe previ favorable del Consell Superior d'Urbanisme. Segons la disposició transitòria novena de la LRAU, fins que el Consell Superior d'Urbanisme no es constituïsca, les seues funcions corresponen al conseller, després de l'informe previ de la Comissió Territorial d'Urbanisme.
  
- Segons l'article 10.8.E de la Llei 10/1994, de 19 de desembre, i, ja que un dels objectes directes del pla és el canvi de l'ús d'una zona verda, és també preceptiu el dictamen del Consell Jurídic Consultiu.
  
A banda d'aquestes especialitats procedimentals, cap objecció s'ha de fer al contingut d'aquesta modificació. Segons s'indica en la memòria del pla, amb la modificació s'aconsegueix moderar la densitat de la zona, atés que la qualificació de TER-3 incorpora un 50% de l'edificabilitat residencial, s'elimina una activitat generadora de trànsit en una ubicació poc connectada amb vials principals de la trama urbana i es millora la capacitat i funcionalitat de la zona verda, atés que l'espai lliure que s'obtindrà suposarà la major superfície de zona verda urbanitzada del municipi en una zona d'alta densitat residencial.
  
En definitiva, l'alteració de les zones verdes apareix plenament justificada en criteris de racionalitat i queda acreditat que aquesta suposa un exercici de la potestat de planejament de conformitat amb els fins de l'article 2.2 de la LRAU; d'altra banda, la nova ordenació no suposa la modificació d'increment global d'aprofitament. Cal, doncs, informar favorablement la modificació.
  
Cinqué
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut d'allò que s'ha establit en l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de concordant i pertinent aplicació, de conformitat amb el Consell Jurídic Consultiu, resolc:
  
Aprovar definitivament l'homologació i el Pla de Reforma Interior de les Unitats d'Execució UE-14 i UE-15 del sòl urbà de Benicàssim.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des del dia de la notificació o publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs que s'estime oportú.
  
València, 14 de setembre de 1998.- El conseller d'Obres Públiques, Urbanisme i Transports: José Ramón García Antón.